EkBass/fiwiki-20250220-pages-articles huggingface dataset:
Kaupunkimetsä

Kaupunkimetsällä tarkoitetaan kaupunkiasutuksen sisällä tai sen välittömässä läheisyydessä sijaitsevaa, metsäkasvillisuutta käsittävää metsäalaa. Kaupunkimetsän kasvillisuus on luontaisen metsäkasvillisuuden kaltaista ja vähemmän hoidettua kuin muilla kaupunkiviheralueilla. Suomessa kaupunkimetsälaikkujen pinta-ala voi vaihdella parista hehtaarista satoihin hehtaareihin. Helsingin metsistä suurin osa on alle kahden hehtaarin kokoisia, tyypiltään tuoreita tai kuivia kangasmetsiä, joiden yleisimmät puulajit ovat kuusi tai mänty. Suurin Helsingin kaupunkimetsistä on Helsingin keskuspuistoa. Muita merkittäviä kaupunkimetsiä Helsingissä ovat mm. Uutela ja Mustavuoren suojelualue. == Katso myös == * biotooppi * kaupunkiekologia == Aiheesta muualla == * Helsingin luonnonsuojeluyhdistyksen sivusto * Kaupunkimetsäliike * Kaupunkimetsäliikkeen blogi == Kirjallisuutta == * Lehvävirta, Susanna: Urban woodland ecology - methodological perspectives and empirical studies (väitöskirja, Helsingin yliopisto, 2005). * Komulainen, Minna 1995: Taajamametsien hoito. Luokka:Metsät Luokka:Kaupunkisuunnittelu
Alblasserdam

Alblasserdam on Alankomaissa, Etelä-Hollannin provinssissa sijaitseva kunta. Asukkaita kunnassa on 19 003 (30.11.2009) ja väestötiheys on 2 164 as./km². Kunnan pinta-ala on 9,96 neliökilometriä, josta vettä on 1,17 km². Alblasserdamin pormestari on Bert Blase. Alblasserdamin historia ulottuu noin 700 vuoden taakse. Ensimmäinen maininta paikkakunnasta on vuodelta 1299 peräisin olevasta Melis Stoke -kronikasta. Alblasserdamin naapurikunnat ovat Nieuw-Lekkerland pohjoisessa, Graafstroom idässä, Papendrecht etelässä, Hendrik-Ido-Ambacht lounaassa ja Ridderkerk lännessä. Alblasserdamin ystävyyskunta on Sereď Slovakiassa. == Tunnettuja asukkaita == *Herbertus Bikker (s. 1915), sotarikollinen == Lähteet == == Aiheesta muualla == * Virallinen kotisivu * Kunnan kartta Luokka:Etelä-Hollannin kunnat
Ylänköaratit

Ylänköaratit (Psilopsiagon) on papukaijojen heimoon kuuluva lintusuku. == Lajit == * Harmaa-aratti (Psilopsiagon aymara) * Ylänköaratti (Psilopsiagon aurifrons) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) Luokka:Papukaijat
Hendrik-Ido-Ambacht

Hendrik-Ido-Ambacht on Alankomaissa, Etelä-Hollannin provinssissa sijaitseva kunta. Asukkaita kunnassa on 25 120 (30.6.2008) ja väestötiheys on 2 341 as./km². Kunnan pinta-ala on 11,99 neliökilometriä, josta vettä on 1,26 km². Hendrik-Ido-Ambachtin pormestari on Herman Jonker. Kunnan keskuspaikkakunta on samanniminen, kuin kuntakin. Kunta sijaitsee IJsselmonden saarella. Hendrik- Ido-Ambachtin naapurikunnat ovat Alblasserdam koillisessa, Papendrecht kaakossa, Zwijndrecht lounaassa ja Ridderkerk luoteessa. Hendrik-Ido-Ambachtin ystävyyskunta on Bergen Ala-Saksin osavaltiossa Saksassa. == Historia == Hendrik-Ido-Ambachtin alueella on ollut asutusta jo noin 1 000 vuotta. Eläintenkasvatus ja maanviljely ovat olleet alueen pääelinkeinoja. Myös kaikki maa on ollut dordrechtiläisen ylimystön omistuksessa tai kontrollissa. Aikoinaan naapurimaa Saksan nopean teollisuuden kasvun vuoksi kaksi Hendrik- Ido-Ambachtin asukasta perusti paikkakunnalle laivanromutustelakan. Tämän vuoksi Hendrik-Ido-Ambacht alettiin tuntea maailmanlaajuisesti "laivanromutuskylänä". Vuonna 1855 Sandelingen-Ambachtin kunta yhdistyi Hendrik-Ido-Ambachtiin, joka oli yhdistymiseen saakka tunnettu nimellä Hendrik-Ido-Schildmanskinderen-Ambacht en de Oostendam. == Kuuluisia asukkaita == *Bas Plaisier (s. 1946), teologi ja lähetystyöntekijä *Cora Vlot (s. 1964), triathlonisti == Lähteet == == Aiheesta muualla == * Virallinen kotisivu * Kunnan kartta Luokka:Etelä-Hollannin kunnat
Oleyres

Oleyres on kylä ja entinen kunta Sveitsissä, Vaud’n kantonin Broye-Vullyn piirikunnassa (). Kunnan pinta-ala oli 1,92 neliökilometriä ja asukkaita siellä oli 240 (31.12.2010). Kylä sijaitsee 550 metriä merenpinnan yläpuolella Payernesta koilliseen. Oleyres yhdistettiin Avenchesiin 1.7.2011 Kuntien fuusiosopimus 1.7.2011 . Oleyreksen naapurikunnat olivat Avenches pohjoisessa, Misery-Courtion idässä, Léchelles etelässä ja Domdidier lännessä. Kolme viimeisenä mainittua kuuluvat Fribourgin kantoniin. == Historia == Ensimmäinen maininta paikkakunnasta on vuodelta 1228, jolloin paikkakunta tunnettiin nimellä Oleres. Paikkakunta on tunnettu myös nimillä Olyeres (1239), Olleres (1255), Olieres (1272), Oleires (1340) sekä 1300-luvulla myös Olleyres, Oleyre, Oleire ja Oleyres. == Väkiluvun kehitys == Vuosi Väkiluku 1764 180 1850 338 1900 283 1950 219 1970 174 2000 223 2007 220 2010 240 Lähde: == Lähteet == == Aiheesta muualla == * Kunnan kotisivut * Kunnan historiaa Luokka:Vaud Luokka:Sveitsin kylät Luokka:Sveitsin entiset kunnat
Nollaenergiatalo

Nollaenergiatalo on rakennus, joka tuottaa energiaa yhtä paljon kuin kuluttaa. Kokonaiskulutuksen summa vuositasolla on nolla. Nollaenergiatalolle ei kuitenkaan ole tarkkaa vakiintunutta määritelmää; tuotannon ja kulutuksen vertailuperiaatteita on useita.Hellsten/Rakennuslehti 2.10.2008 ==Eri määritelmiä== Nollaenergiatalon määritelmät vaihtelevat. Energiataseen laskennassa voidaan käyttää esimerkiksi taloudellista periaatetta (rakennuksen tuottama energia myydään ulos, ja sen arvo on yhtä paljon kuin sisään ostetun energian arvo), laadullista periaatetta (rakennuksessa käytetään vain uusiutuvaa energiaa, joka voidaan tuottaa muuallakin) tai energiariippuvuuden periaatetta (rakennus on riippumaton muista energialähteistä). Suomessa nollaenergiatalo on esimerkiksi VTT:n mukaan järkevintä määritellä energian kokonaiskulutuksen perusteella vuositasolla. Tällöin rakennuksessa tuotetun uusiutuvan energian ylijäämä on oltava vähintään yhtä paljon kuin on kulutetun uusiutumattoman energian määrä. ==Katso myös== * Matalaenergiatalo * Passiivitalo * Plusenergiatalo * Lämmönläpäisykerroin * Ekorakentaminen ==Lähteet== * ===Viitteet=== == Aiheesta muualla == * Solar Decathlon -hanke Teknillisessä korkeakoulussa * Energiatehokas koti – nolla- ja plusenergiatalo. Motiva Oy. Luokka:Talotekniikka Luokka:Ympäristötekniikka Luokka:Rakennustekniikka ru:Активный дом
Plusenergiatalo

__NOTOC__ thumb|Aurinkopaneelia asentamassa. Plusenergiatalo on rakennus, joka tuottaa energiaa yli oman tarpeen. Ylijäämä voidaan esimerkiksi myydä valtakunnanverkkoon. Kokonaiskulutuksen vuosisumma on positiivinen. Plusenergiatalolle ei kuitenkaan ole tarkkaa vakiintunutta määritelmää.Hellsten/Rakennuslehti 2.10.2008 Periaatteiltaan plusenergiatalo on nollaenergiatalon kaltainen, mutta tuotetun energian määrä ylittää kulutetun energian määrän. ==Katso myös== * Matalaenergiatalo * Passiivitalo * Nollaenergiatalo * Lämmönläpäisykerroin * Ekorakentaminen ==Lähteet== * ===Viitteet=== == Aiheesta muualla == * Energiatehokas koti – nolla- ja plusenergiatalo. Motiva Oy. Luokka:Talotekniikka Luokka:Ympäristötekniikka Luokka:Rakennustekniikka
Tatariansalmi

thumb|200px|Tatariansalmi on Aasian mantereen ja Sahalinin saaren välinen merialue. Punainen viiva osoittaa kapeimman kohdan Tatariansalmi () on Tyynenmeren salmi, joka erottaa Sahalinin saaren Venäjän kaukoidän kaakkoisrannikosta. Salmi yhdistää toisiinsa Japaninmeren ja Ohotanmeren. Se on noin 900 kilometriä pitkä ja varsin matala, syvimmillään 20 metriä. Kapeimmillaan salmi on vain 7,3 kilometriä leveä. Tatariansalmen eteläosan yli kulkee junalauttayhteys mannermaalta Vaninon kaupungista Holmskiin Sahalinille. Salmen nimi juontuu 1800-luvulle asti vallinneesta tavasta kutsua tataareiksi kaikkia Siperian turkkilaissukuisia kansoja. ==Lähteet== == Aiheesta muualla == Luokka:Tyynimeri Luokka:Venäjän salmet
Scott Shannon

Scott Shannon on yhdysvaltalainen radio-DJ ja nykyinen WPLJ-radioaseman ohjelmajohtaja.http://www.museum.tv/rhofsection.php?page=367 Shannon aloitti uransa radiossa vuonna 1969 Mobilessa, Alabamassa 17-vuotiaana. Sen jälkeen hän työskennellyt muun muassa Atlantassa, Washingtonissa, Tampassa, Los Angelesissa ja New Yorkissa. Radio and Records -lehti on valinnut Shannonin viimeisen 20 vuoden merkittävimmäksi ohjelmasuunnittelijaksi.http://www.teddwebb.com/showcase/where_are_they_now/scott_shannon.html Scott Shannon nimettiin Radio Hall of Fameen vuonna 2006. Hänet on nimetty myös NAB Hall of Fameen http://www.nab.org/AM/Template.cfm?Section=Awards&TEMPLATE;=/CM/ContentDisplay.cfm&CONTENTID;=7444 ja Rock and Roll Hall of Fameen. ==Lähteet== ==Aiheesta muualla== *Scott Shannonin kotisivut Luokka:Radio Hall of Fame Luokka:Yhdysvaltalaiset DJ:t Luokka:Syntymävuosi puuttuu Luokka:Elävät henkilöt
Kari Neilimo

Kari Kullervo Neilimo (s. 31. maaliskuuta 1944 Viipuri) on suomalainen vuorineuvos. Taloustieteiden tohtori Neilimo on toiminut muun muassa kolmen yliopiston professorina, Suomen Osuuskauppojen Keskuskunnan (SOK) pääjohtajana ja Yleisradion sekä Tampereen yliopiston hallitusten puheenjohtajana. Hän on toiminut myös Suomen vapaamuurareiden yhdyskuntasuhteiden suurneuvojana. == Ura == Neilimo on koulutukseltaan taloustieteiden tohtori, joksi hän valmistui vuonna 1975 Tampereen yliopistosta. Hänen väitöskirjansa on nimeltään Kehitysaluepoliittisten toimenpiteiden yritystaloudellinen tehokkuus. Akateemisella urallaan Neilimo on toiminut liiketalouden professorina Lapin korkeakoulussa (1989–1991), Lappeenrannan teknillisessä korkeakoulussa (1991–2000) ja Tampereen yliopistossa (2000–2002). Hän on työskennellyt myös muun muassa tutkijana ja lehtorina Vaasan kauppakorkeakoulussa sekä taloustieteen lehtorina ja laskentatoimen apulaisprofessorina Tampereen yliopistossa. Vuodesta 1991 Neilimo oli Suomen Osuuskauppojen Keskuskunnan (SOK) hallintoneuvoston puheenjohtaja. Elokuussa 2002 hänestä tuli SOK:n pääjohtaja Jere Lahden jälkeen ja hän toimi tehtävässä heinäkuun loppuun 2007, jolloin siirtyi eläkkeelle. Neilimo aloitti S-ryhmässä vuonna 1988, jolloin hänestä tuli Pirkanmaan Osuuskaupan hallituksen jäsen. Neilimolle myönnettiin vuorineuvoksen arvonimi vuonna 2007. == Luottamustoimia == Neilimo toimi Yleisradion hallituksen puheenjohtajana vuosina 2008–2014. Ennen puheenjohtajanimitystä Neilimo oli ollut Ylen hallituksen jäsen vajaan vuoden. Hänen muita luottamustehtäviään ovat olleet muun muassa Kaupan Liiton hallituksen, HelsinkiMission valtuuskunnan sekä Suomen Punaisen Ristin Hämeen piirin hallituksen puheenjohtajuudet. Syyskuussa 2009 hänet valittiin Tampereen yliopiston hallituksen puheenjohtajaksi, mutta puheenjohtajuus jäi yhteen kauteen. Huhtikuusta 2010 lähtien Neilimo on toiminut investointipankki Aalto Capitalin senior advisor -neuvonantajana. Vuonna 2016 Neilimo aloitti hallituksen puheenjohtajana pirkanmaalaisessa kiinteistöalan pääomasijoitusyhtiö Kiinteistötarina Oy:ssa. Neilimo on Särkänniemi Oy:n hallituksen jäsen. == Yksityiselämä == Neilimo on ollut naimisissa vuodesta 1968 ja hänellä on kolme aikuista lasta. == Lähteet == == Aiheesta muualla == * Luokka:Lapin yliopiston professorit Luokka:Lappeenrannan teknillisen yliopiston professorit Luokka:Tampereen yliopiston professorit Luokka:SOK:n johtajat Luokka:Vuorineuvokset Luokka:Suomalaiset vapaamuurarit Luokka:Suomalaiset professorit Luokka:Vuonna 1944 syntyneet Luokka:Elävät henkilöt
Aitotonnikalat

Aitotonnikalat (Thunnus) on tonnikalojen ryhmään kuuluva suku. Siihen kuuluu kahdeksan lajia. Suvun suurimmat lajit, tonnikala ja idäntonnikala, voivat painaa yli 500 kilogrammaa.Tuna Types The Nibble Tonnikalat ovat lämminverisiä kaloja; niiden liha on punaista, koska siinä on myoglobiinia, joka sitoo happea vereen, ja siksi niiden ruumiinlämpö voi nousta korkeammaksi kuin ympäröivän meriveden lämpötila.Tuna Fishing Without Tears - Techniques to Find Tuna Fish Ezine articles == Lajit == * Valkotonnikala (Thunnus alalunga) * Keltaevätonnikala (Thunnus albacares) * Mustaevätonnikala (Thunnus atlanticus) * Sinievätonnikala (Thunnus maccoyii) * Isosilmätonnikala (Thunnus obesus) * Idäntonnikala (Thunnus orientalis) * Tonnikala (Thunnus thynnus) * Pitkäpyrstötonnikala (Thunnus tonggol) == Lähteet == Luokka:Tonnikalat
Engagement-markkinointi

Engagement-markkinointi on markkinointia, jonka tavoite on sitouttaa asiakas yritykseen tai yrityksen brändiin tekemällä markkinoinnin sisältö merkittäväksi asiakkaalle ja yritykselle. Termin luojana pidetään Alan Moorea, joka on kirjoittanut yhdessä Toni Ahosen kanssa kirjan Communities Dominate Brands.Takala 2007, s. 16.Takala 2007, s. 21. Engagement-markkinoinnin tarkoituksena on hallita markkinointiviestintää moneen kanavaan jakautuneessa tiedotusympäristössä, parantaa markkinoinnin taloudellista tehokkuuttaTakala 2007, s. 18. osallistuttamalla asiakas markkinaviestintään.Takala 2007, s. 32. ==Kuvaus== Engagement-mallin asiakakassuhteen etenemisestä vaiheet ovat #Tunnistaminen (asiakas tulee tietoiseksi brändilupauksesta) #Muistaminen (asiakas palauttaa brändilupauksen olemassaolon mieleensä brändin yhteydessä ensimmäisen kerran) #Tunnettuus (asiakas palauttaa brändilupauksen olemassaolon mieleensä brändin yhteydessä uudelleen) #Mielikuva (asiakas voi palauttaa brändilupauksen sisällön mieleensä brändin yhteydessä) #Mieltymykset (asiakas on valmis kokeilemaan brändilupauksen toteutumista) #Kokeilu (asiakas hakee tuntumaan brändilupaukseen) #Ensiosto (asiakas toivoo brändilupauksen täyttyvän) #Uusintaosto (asiakas toivoo brändilupauksen täyttyvän uudelleen) #Uskollisuus (asiakas luottaa brändilupaukseen ja on "Brand lover") #Suosittelu (asiakas luottaa voimakkaasti brändilupaukseen ja on "Brand evangelist") Engagement-mallin mukaan sanoman istuttaminen asiakkaaseen massamarkkinoinnin keinoin on tehotonta, koska massaviestintä vaikuttaa vain heikosti ostokäyttäytymiseen. ==Katso myös== *Käyttäjätuotanto *Joukkouttaminen *Sisältömarkkinointi ==Lähteet== * ===Viitteet=== ==Kirjallisuutta== * Ahonen, Tomi & Moore, Alan. "Communities Dominate Brands: Business and Marketing Challenges for the 21st Century", Futuretext, 2005. ISBN 0-9544-327-3-8 Luokka:Markkinointi
Perfluorioktaanihappo

Perfluorioktaanihappo eli PFOA on keinotekoinen happo, jota on käytetty muun muassa Teflonin aineosana. PFOA:n tuotantoa ja käyttöä on rajoitettu vuodesta 2020 lähtien. Perfluorioktaanihappo kuuluu perfluorattuihin yhdisteisiin (PFAS), jotka kestävät hyvin lämpöä sekä hylkivät vettä ja öljyä. Teflonin kehittäjäyritys DuPont määrättiin joulukuussa 2005 maksamaan Yhdysvaltain ympäristönsuojeluvirasto EPA:lle korvaukset haitallisia kemikaaleja koskevan ilmoitusvelvollisuuden rikkomisesta. DuPont on pitänyt yli 20 vuotta omana tietonaan, että teflonin olennainen valmistuksessa käytetty komponentti, perfluorioktaanihappo eli PFOA, saattaa olla haitallinen ihmisille ja ympäristölle. DuPontin mukaan teflonilla käsitellyt kuluttajatuotteet ovat turvallisia eikä niihin jää aineesta pitoisuuksia. Amerikkalaisen ympäristöjärjestön Environmental Working Groupin (EWG) mukaan PFOA on eläinkokeissa aiheuttanut muun muassa syöpää ja kehitysvammoja. Perfluorioktaanihapon kemiallinen kaava on C8HF15O2, moolimassa 414,07 g/mol, sulamispiste 55–56 °C, kiehumispiste 189–192 °C, tiheys 1,8 g/cm3, liukoisuus veteen 3,4 g/l ja CAS-numero 335-67-1. == Lähteet == == Aiheesta muualla == *Terveyden ja hyvinvoinnin laitos (THL): PFAS-yhdisteet *SYKE - Perfluoratut yhdisteet *PubChem: Perfluorooctanoic acid *Human Metabolome Database: Perfluorooctanoic acid *Toxin and Toxin Target Database (T3DB): Perfluorooctanoic acid *EPA: Perfluorooctanoic Acid (PFOA) *ChemBlink: Pentadecafluorooctanoic acid Luokka:Karboksyylihapot Luokka:Organohalidit Luokka:Fluoriyhdisteet
Tuomi-Nikula

Tuomi-Nikula on sukunimi ja voi viitata seuraaviin henkilöihin: *Anu Tuomi- Nikula, näyttelijä *Heikki Tuomi-Nikula, päätoimittaja *Jorma Tuomi-Nikula, toimittaja ja tietokirjailija *Outi Tuomi-Nikula, kulttuuriperinnön tutkimuksen professori Turun yliopistossa *Petri Tuomi-Nikula, suurlähettiläs *Päivi Tuomi-Nikula, tietokirjailija ja opettaja Luokka:Sukunimet
Wehrmacht (yhtye)

Wehrmacht oli Yhdysvalloissa vuonna 1985 perustettu crossover thrash -yhtye. Yhtye julkaisi kaksi täysipitkää albumia; Shark Attack (1987) ja Biermacht (1989). Bändin sanoitukset käsittelevät kauhua ja olutta. == Kokoonpano == * Phillip Matos – laulu, basso * John Duffy – kitara * Marko Zorich – Kitara * Shann Mortimer – basso * Brian Lehfeldt – rummut == Diskografia == === Demot === * 1985: Blow You Away Demo * 1985: Rehearsal '85 Demo * 1986: Beermacht Demo * 1986: Death Punk Demo * 1986: Live At Pine Street Theatre Livedemo === Albumit === * 1987: Shark Attack * 1989: Biermächt === DVD:t === * 2013: Wehrmacht Attack Los Angeles – live at the Key Club 23 February 2013 DVD Luokka:Yhdysvaltalaiset thrash metal -yhtyeet Luokka:Crossover thrash -yhtyeet
Ruko

Ruko on entisaikaisen heinänkorjuun termi, jolla tarkoitettiin niitylle yön tai sateen ajaksi tehtyä pientä heinäkekoa. Ruko tehtiin haravoimalla levällään kuivuvista heinistä lepeitä (rullia), joita pinottiin ristikkäin ruoksi. Rakenteesta tuli kekomainen ja suhteellisen ilmava. Ruossa kuivuvat heinät säilyivät kuumenematta ja kostumatta yön yli tai lyhyehkön sateen ajan. Aamulla tai sateen jälkeen ruot hajotettiin sängelle kuivumaan, tai jos ne oli tehty jo täysin kuivuneesta heinästä, ne kannettiin tai ajettiin talvisäilytyspaikalle. Ruon korkeus oli tyypillisesti metrin ja puolitoista välillä.Facta 2001, WSOY 1985 Ru'oissa säilytetyn heinän kuljetukseen varastoitavaksi oli useampia tapoja. Varastointiin käytettiin suovaa l. kekoa, pielestä tai latoa. Kokonaisia rukoja kuljetettiin sapilailla, jotka olivat kaksi sileää riukua, joita kaksi peräkkäin kävelevää ihmistä kantoi välissään.Nykysuomen sanakirja, WSOY 1951–1961, hakusanat ruko ja sapilaat Kokonaisia rukoja kuljetettiin myös hevosen vetämillä rukolehdoilla, jotka olivat poikkipuulla yhdistettyjä lehteviä, hoikkia koivuja. Hevosta käytettiin kuitenkin heinätöissä harvoin. Kokonaisia rukoja tai vähän pienempiä määriä kannettiin myös selässä taakkavitsalla ja joskus hurstilla. Vaikka rukoa käytettiin heinien määrän mittaamiseen, oli sen koko melko mielivaltainen, sillä sen suuruudelle ei ole vanhoissa tilikirjoissa tarkkaa määritelmää. Savossa katsottiin 1500-luvulla parmaaseen menevän neljä rukoa.K. R. Melander:Muistiinpanoja Suomen mitta- ja painosuhteista 15-sataluvun loppupuolella ja seuraavan vuosisadan alussa. Teoksessa Historiallinen arkisto XI, Suomen historiallinen seura 1891 Sanan kirjallinen ensiesiintymä on noin 1580 Herra Martin kopioimassa kuningas Kristoferin maanlain suomennoksessa.Suomen sanojen alkuperä, Suomalaisen kirjallisuuden seura 2000 Ruon koko riippuu paljolti heinän ominaisuuksista, onko se hienoa vai karkeaa, lyhyttä vai pitkää jne. ==Lähteet== Luokka:Heinätyöt Luokka:Tilavuusyksiköt luokka:Maatalouden historia
Tasmanianruohokaija

Tasmanianruohokaija (Neophema chrysogaster) on äärimmäisen uhanalainen Australiassa elävä papukaijalintu. Tasmanianruohokaija kasvaa 22–25 senttimetriä pitkäksi. Se on ruumiinväriltään pääasiassa vihreä, mutta varsinkin sen pyrstö on pääasiassa keltainen. Linnun kannan nykyiseksi kooksi arvioidaan enää alle 30 yksilöä, ja ne elävät noin 12 800 neliökilometrin alueella. == Lähteet == == Aiheesta muualla == *ITIS: Neophema chrysogaster Luokka:Ruohokaijat Luokka:Uhanalaiset linnut
Henry Carr

Henry William Carr (27. marraskuuta 1942 Montgomery, Alabama – 29. toukokuuta 2015 Griffin, Georgia) oli yhdysvaltalainen yleisurheilija ja kaksinkertainen olympiavoittaja Tokiosta 1964. Hän pelasi myös amerikkalaista jalkapalloa NFL:ssä. Carr oli 1960-luvun alkupuolen suurimpia pikajuoksijalahjakkuuksia. Lukioaikanaan hän oli osavaltion mestari, ja opiskellessaan Arizona Staten yliopistossa Carr saavutti kolme kansallista yliopistomestaruutta. Vuonna 1963 Carr juoksi Tempessä 220 jaardia aikaan 20,3, mikä oli samalla 200 metrin maailmanennätys. Seuraavana vuonna hän paransi Sacramentossa ennätykset lukemaan 20,2. Tokion olympialaisissa Carr voitti 200 metriä silloisella olympiaennätysajalla 20,3 huolimatta 0,78 m/s puhaltaneesta vastatuulesta. Sähköaika oli 20,36. 4 × 400 metrin viestijuoksussa Carr oli maailmanennätyksen 3.00,7 tehneen Yhdysvaltain joukkueen ankkuri. Hänen epävirallinen osuusaikansa oli 44,5. Yliopistoaikansa jälkeen Carr pelasi amerikkalaista jalkapalloa NFL:ssä New York Giantsin riveissä vuosina 1965–1967 takapuolustajana. Carr nimettiin Yhdysvaltain yleisurheilun Hall of Fameen vuonna 1997. Carr kuoli Georgian Griffinissä 29. toukokuuta 2015 syöpään 72 vuoden iässä.http://www.azcentral.com/story/sports/college/asu/2015/06/02/asu-track- henry-carr/28385971/http://www.foxsports.com/arizona/story/henry-carr-olympic- gold-medalist-200-meters-giants-db-dies-at-age-73-060215 == Ennätykset == *100 jaardia 9,3 *100 m 10,2 *220 jaardia 20,3 *220 jaardia suoralla 20,1 *400 m 45,4 == Lähteet == * Henry Carr Bio, Stats and Results Olympics at Sports- Reference.com * Henry Carr NFL Football Statistics Pro-Football-Reference.com === Viitteet === Luokka:Yhdysvaltalaiset olympiavoittajat Luokka:Yhdysvaltalaiset pikajuoksijat Luokka:Yhdysvaltalaiset amerikkalaisen jalkapallon pelaajat Luokka:Vuonna 1942 syntyneet Luokka:Vuonna 2015 kuolleet
Jorma Tuomi-Nikula

Jorma Tuomi-Nikula (29. heinäkuuta 1944 Vihti – 18. helmikuuta 2015 Keuruu) oli suomalainen toimittaja, tietokirjailija ja kriitikko. Hän teki monipuolisen uran mainosalalla, tiedottajana ja toimittajana sanomalehti Keskisuomalaisessa sekä tietokirjailijana. Tuomi-Nikula aloitti Keskisuomalaisen Keuruun aluetoimituksessa vuonna 1978 ja jäi eläkkeelle ulkomaantoimittajan tehtävästä vuonna 2004. Hän oli perehtynyt erityisesti merenkulun historiaan, Suomen autonomian ajan historiaan, kriisitiedottamiseen ja laivojen pienoismalleihin. Hänen yhdessä vaimonsa Päivi Tuomi-Nikulan kanssa kirjoittama teos Keisarit kesälomalla Suomessa (2002) sai vuonna 2003 Valtion tiedonjulkistamispalkinnon. Tuomi-Nikula asui puolisonsa kanssa Keuruulla. He saivat neljä lasta sekä neljä lastenlasta. ==Teokset== *Tuomi- Nikula, Jorma: Käytännön suhdetoiminta, Markkinointi-instituutti, 1975 *Tuomi- Nikula, Jorma: Kuluttajansuojan abc kuluttajansuojalakien hakemisto, 1978 * * * * * * * (Teos on käännetty myös ruotsiksi ja venäjäksi). * * * * ==Lähteet== Luokka:Suomalaiset tietokirjailijat Luokka:Suomalaiset toimittajat Luokka:Suomalaiset kriitikot Luokka:Vuonna 1944 syntyneet Luokka:Vuonna 2015 kuolleet
Sergio Pignedoli

Sergio Pignedoli (4. kesäkuuta 1910 – 15. kesäkuuta 1980) oli italialainen kirkonmies, joka sai katolisen vihkimyksensä papiksi 1. huhtikuuta 1933 ja piispaksi 11. helmikuuta 1951. Hänestä tehtiin vuonna 1973 kardinaali, ja hän osallistui vuoden 1978 kahteen konklaaviin. Pignedoli syntyi Reggio Emiliassa ja opiskeli seminaarissa siellä. Muita opintojaan hän suoritti Milanossa Katolisessa yliopistossa sekä Roomassa Paavillisessa lateraaniyliopistossa ja Paavillisessa gregoriaanisessa yliopistossa. Pappisuransa aikana hän toimi muun muassa sotilaskappalaisena toisessa maailmansodassa. Pignedoli pääsi vuonna 1955 Milanon apulaispiispaksi. Hän osallistui Vatikaanin toiseen kirkolliskokoukseen vuosina 1962–1965. Hän toimi myös kirkon diplomaattisissa tehtävissä Etelä-Amerikassa, Afrikassa ja Kanadassa. Hänestä tuli vuonna 1967 Kansojen evankelisaation kongregaation sihteeri. Vuonna 1973 hän nousi Uskontojen välisen dialogin paavillisen neuvoston puheenjohtajaksi, jona hän toimi kuolemaansa saakka. == Aiheesta muualla == * Catholic-hierarchy.org: Sergio Cardinal Pignedoli * The Cardinals of the Holy Roman Church - P Luokka:Italialaiset kardinaalit Luokka:Vuonna 1910 syntyneet Luokka:Vuonna 1980 kuolleet
Vukovar

Vukovar on noin 28 000 asukkaan kunta ja kaupunki Kroatian itäosassa Vuka- ja Tonava-jokien yhtymäkohdassa. Kaupunki on Kroatian tärkein jokisatama. == Historia == Historiansa aikana Vukovar on kuulunut Kroatiaan, Bulgariaan, Osmanien valtakuntaan, Itävalta-Unkariin ja Jugoslaviaan. Kaupungin nimi tulee Vuka-joesta sekä unkarin kielen linnaa tarkoittavasta sanasta vár. Kroatian sodassa serbijoukot hävittivät kaupungin lähes maan tasalle ja tappoivat runsaasti siviileitä Vukovarin piirityksessä.Croatia Vukovar war: Overcoming a legacy of war BBC 2011 Piirityksessä pahaa tuhoa kärsinyt kaupungin vesitorni on jätetty ennalleen sodan muistomerkiksi. == Väestö == Vukovarin asukasluku oli vuoden 2011 väestönlaskennan mukaan 27 683\. Asukkaista kroaatteja oli 57,4 prosenttia ja serbejä 34,9 prosenttia. Lisäksi kaupungissa asuu runsaasti muita kansallisuuksia. == Lähteet == == Aiheesta muualla == * Kaupungin virallinen sivusto * Kaupungin turismisivut Luokka:Kroatian kaupungit
Murdershock

Murdershock on vuonna 2005 perustettu riihimäkeläis-helsinkiläinen yhtye, joka soittaa thrash/death-tyylistä metallimusiikkia. Se alkoi vuonna 2005 kitaristi Willen ja basisti Jukan sivuprojektina. He soittivat aiemmin melankolisemmassa yhtyeessä ja halusivat soittaa raskaampaa ja nopeampaa musiikkia. Murdershock on tähän mennessä julkaissut kaksi demoa ja yhden EP:n, jotka ovat lähes poikkeuksetta saaneet positiivista palautetta arvosteluissa. Yhtye julkaisi joulukuussa 2007 uusimman demonsa Aborted Evolution, jonka myötä yhtye solmi levytyssopimuksen kesän 2008 alussa. Sen jälkeen yhtye teki kiireisen keikkakesän ja on nyt äänittänyt debyyttialbuminsa, joka julkaistiin 13. toukokuuta 2009. ==Jäsenet== *Pekka Okuloff - laulu *Ville Saloranta - kitara *Ari-Pekka Repo - kitara *Jukka Hjelm - basso ===Entiset jäsenet=== *Markus Mutta - laulu *Jokke - kitara *Panu Posti - rummut ==Diskografia== ===Demot=== *Deathsicktwist (2006) *Aborted Evolution (2007) ===EP:t=== *Inside My Insanity (2007) ===Albumit=== *Reasoning Insanity (2009) ==Lähteet== *murdershock.com *Encyclopaedia Metallum *Kaupunkilehti Vartti 2.4.2008 (s. 16) ==Aiheesta muualla== *Virallinen kotisivu *Yhtye MySpace-sivusto *Murdershock Encyclopaedia Metallumissa Luokka:Suomalaiset thrash metal -yhtyeet
Valokuvateos

Valokuvateos on teostasoon yltävä valokuva. Teostasoon yltääkseen valokuvan on ilmennettävä valokuvaajan persoonallista leimaa siten, että kukaan muu valokuvaaja ei olisi päätynyt samanlaiseen lopputulokseen. Suomen tekijänoikeuslaissa valokuvat luokitellaan teoskynnyksen ylittäviin valokuvateoksiin, jotka ovat oikeutettuja samanlaiseen tekijänoikeussuojaan, kuin muutkin taideteokset ja ei-teoskynnyksen ylittäviin valokuviin, joiden suoja-aika on lyhyempi. Toisin sanoen kaikki valokuvat, jotka ylittävät teostason ovat suojattuja 70 vuotta tekijän kuolemasta huolimatta siitä, minä vuonna kuva on otettu. ==Aiheesta muualla== *Tekijänoikeusneuvoston lausunto 2008:12 Luokka:Tekijänoikeus * Luokka:Taideteokset
Chris Edgerly

Christopher Edgerly (s. 6. elokuuta 1969 Silver Spring, Maryland, Yhdysvallat) on yhdysvaltalainen ääninäyttelijä. ==Elämäkerta== Edgerly syntyi Silver Springissä, Marylandissa, josta hän muutti kaksivuotiaana äitinsä ja kahden veljensä kanssa Savannahiin, Georgiaan. Edgerly kävi Benedictine Military High Schoolia, jonka jälkeen hän jatkoi opiskeluaan Georgian yliopistossa, jossa hän opiskeli journalismia. Tuona aikana Edgerly pelasi yhden lukuvuoden rugbya ja kokeili stand up -komiikkaa huonetovereittensa suostuttelun myötä. Lopulta hän teki kiertueita pitkin Yhdysvaltoja kymmenen vuotta, jonka aikana Edgerly esiintyi myös televisiossa. Tuona aikana hän asui Orlandossa, josta Edgerly muutti vuonna 1997 Los Angelesiin. Muuton myötä hän ryhtyi ääninäyttelijäksi ja teki aluksi useita rooleja videopeleihin. Myöhemmin Edgerly tuli tunnetuksi ääninäyttelijänä roolistaan Potamusina animaatiosarjassa Harvey Birdman, Attorney at Law. Hän on toiminut Hämähäkkimiehen ja J. Jonah Jamesonin ääninä vuonna 1999 Universal Studiosin avaamassa huvipuistolaitteessa The Amazing Adventures of Spider-Man. 2006 Edgerly oli Salaman äänenä Justice League Heroes -videopelissä. Edgerlystä on 2010-luvulla tullut yksi animaatiosarja Simpsonien vakituisista ääninäyttelijöistä, mutta hän esittää sarjassa vain pieniä sivurooleja, samaan tapaan kuin näyttelijä Karl Wiedergott ennen häntä. 2019 Edgerly ääninäytteli Pathfinderia Apex Legends -videopelissä. ==Lähteet== ==Aiheesta muualla== * Chris Edgerly TV.comissa * Chris Edgerly Voice Chasersissa Luokka:Yhdysvaltalaiset ääninäyttelijät Luokka:Yhdysvaltalaiset stand up -koomikot Luokka:Videopelien ääninäyttelijät Luokka:Simpsoneiden ääninäyttelijät Luokka:Vuonna 1969 syntyneet Luokka:Elävät henkilöt
Vicq-sur-Gartempe

Vicq-sur-Gartempe on kunta Viennen departementissa Ranskassa. Vuonna 2013 siellä oli arviolta 672 asukasta. Kunnan pinta-ala on 33,22 neliökilometriä. == Lähteet == == Aiheesta muualla == Vicq-sur-Gartempe
FK Baltika Kaliningrad

Baltika on vuonna 1954 perustettu jalkapalloseura Kaliningradista, Venäjältä. Seuran edustusjoukkue pelaa Venäjän toiseksi korkeimmalla sarjatasolla ykkösdivisioonassa. ==Historia== Seura perustettiin 22. joulukuuta vuonna 1954 nimellä Pištševik, joka oli käytössä vuoteen 1958 saakka. Neuvostoliiton sarjoissa joukkue debytoi vuonna 1957. Vuosina 1957–1965 se pelasi toiseksi korkeimmalla sarjatasolla B-divisioonassa, 1966–1970 А-divisioonan kakkossarjassa ja 1971-1991 kolmanneksi korkeimmalla sarjaportaalla kakkosliigassa. Neuvostoliiton aikana joukkueen paras saavutus oli kakkosliigan oman aluesarjan voitto vuonna 1984.http://www.klisf.info/numeric/index.app?cmd=comm⟨=ru&id;=152838476815232008412811671901 Ensimmäisellä Venäjän itsenäistymisen jälkeisellä kaudella 1992 Baltika voitti oman kakkosdivisioonan lohkonsa ja nousi ykköseen, toiseksi korkeimmalle sarjatasolle. Joukkue hätyytteli parina vuonna nousua pääsarjaan, joka toteutui vuonna 1995. Kaudella 1996 Baltika saavutti historiansa parhaan sijoituksen, seitsemännen sijan Venäjän liigassa. Se pääsi 1998 Intertoto Cupiin, missä selvisi kolmannelle kierrokselle. Saman kauden päätteeksi seura putosi takaisin alemmalle sarjatasolle, missä se on säilynyt nykypäivään asti lukuun ottamatta yhden kauden mittaisia vierailuita kakkosessa vuosina 2002 ja 2005. ==Stadion== Baltika pelaa kotiottelunsa samannimisellä vajaa 15 000 -paikkaisella stadionilla. Vuonna 2000 on määrä valmistua uusi 32 000 -paikkainen stadion.http://strana.kaliningrad.ru/archive/article/3/3182/ ==Lähteet== ==Aiheesta muualla== * Virallinen sivu * Epävirallinen sivu Luokka:Kaliningradin alue Baltika Kaliningrad
Ashlandin piirikunta

Ashlandin piirikunta on piirikunta Ohiossa, Yhdysvalloissa, joka on nimetty poliitikko Henry Clayn kotitalon mukaan. Sen suurin kaupunki on Ashland. ==Maantiede== Ashlandin naapuripiirikuntia ovat Lorain pohjoisessa, Medina koillisessa, Wayne idässä, Holmes kaakossa, Knox lounaassa, Richland lännessä ja Huron luoteessa. ==Väestö== Piirikunnassa oli vuoden 2010 väestönlaskennassa 53 139 ihmistä. Etniset ryhmät jakautuvat valkoisiin, joita on 97,3%, mustiin (0,9%), alkuperäisamerikkalaisiin (0,2%) ja aasialaisiin (0,6%). Kotitalouden mediaanitulo on 45 641 ja köyhyysrajan alapuolella oli 14,6% väestöstä vuosina 2007–2011. == Lähteet == Luokka:Ohion piirikunnat
Vicq-sur-Nahon

Vicq-sur-Nahon on kunta Indren departementissa Ranskassa. Vuonna 2013 siellä oli arviolta 776 asukasta. Kunnan pinta-ala on 49,08 neliökilometriä. == Lähteet == == Aiheesta muualla == Vicq-sur-Nahon
Pressignac-Vicq

Pressignac-Vicq on kunta Dordognen departementissa Ranskassa. Vuonna 2013 siellä oli arviolta 476 asukasta. Kunnan pinta-ala on 17,06 neliökilometriä. == Lähteet == == Aiheesta muualla == Pressignac-Vicq
Haapariippusammal

Haapariippusammal (Neckera pennata) on riippusammalten sukuun kuuluva sammalkasvi, jota tavataan Suomessa lähinnä paikoitellen. ==Ulkonäkö== Haapariippusammal on keskikokoinen (5–10 cm), laikkuina tai laajoina peitteinä lehtipuiden rungoilla kasvava sammal. Sen lehdet ovat 2–3 mm pitkiä, poikittaisaaltoisia ja säännöllisesti teräväksi kärjeksi kapenevia. Keskisuoni on hyvin lyhyt ja heikko tai se puuttuu. Sillä on yleisesti itiöpesäkkeitä, jotka ovat perättömiä ja verson alapinnalla. Se muistuttaa vuoririippusammalta, isoriippusammalta ja lännenriippusammalta. ==Levinneisyys== Kokonaislevinneisyydeltään se elää pohjoisen ja eteläisen pallonpuoliskon lauhkeilla ja viileillä alueilla. Sammal on vaarantunut, sillä elinympäristöt ovat vähentyneet metsien hakkuiden ja lehtojen kuusettumisen takia. Esiintymät ovat usein niukkoja. Suomessa se kasvaa etelä- ja keskiosissa, pohjoisin esiintymä on Haukiputaalla. ==Elinympäristö== Haapariippusammal elää vanhoissa, kuusivaltaisissa metsissä ja lehdoissa lehtipuiden rungoilla, joskus myös ravinteisilla kivillä. == Lähteet == *Pinkka, Lajituntemuksen oppimisympäristö: Haapariippusammal (Neckera pennata) (Arkistoitu sivu) === Viitteet === Luokka:Palmikkosammalet (lahko)
Adrian Petriw

Adrian Roman Petriw (s. 5. elokuuta 1987 Toronto, Ontario, Kanada) on kanadalainen näyttelijä, joka tuli tunnetuksi televisiosarjasta Edgemont. Äänirooleja Petriw on tehnyt elokuvaan Next Avengers: Heroes of Tomorrow, joka oli myös hänen ensimmäinen Marvel-projektinsa, sekä animaatiosarjaan Iron Man: Armored Adventures, jossa Petriw on nuoren Tony Starkin äänenä. ==Lähteet== ==Aiheesta muualla== * Adrian Petriw TV.comissa * Luokka:Kanadalaiset televisionäyttelijät Luokka:Vuonna 1987 syntyneet Luokka:Elävät henkilöt
Pietro Palazzini

Pietro Palazzini (19. toukokuuta 1912 Piobbico – 11. lokakuuta 2000 Rooma) oli italialainen kirkonmies. Hän sai katolisen vihkimyksensä papiksi 6. joulukuuta 1934 ja piispaksi 21. syyskuuta 1962. Kardinaali hänestä tuli 5. maaliskuuta 1973, ja siten hän osallistui vuoden 1978 kahteen konklaaviin. Palazzini oli vuosina 1980–1988 Pyhäin asiain kongregaation (Congregatio de Causis Sanctorum) prefekti. Juutalaisten auttajana toisen maailmansodan Euroopassa hänestä tehtiin Vanhurskas kansakuntien joukossa.Pietro Palazzini - Yad Vashem Telegraph.co.uk: Cardinal Pietro Palazzini == Lähteet == == Aiheesta muualla == * Catholic-hierarchy.org: Pietro Cardinal Palazzini Luokka:Italialaiset kardinaalit Luokka:Vanhurskaat kansakuntien joukossa Luokka:Vuonna 1912 syntyneet Luokka:Vuonna 2000 kuolleet
Demandolx

Demandolx on kunta Alpes-de-Haute-Provencen departementissa Ranskassa. Vuonna 2013 siellä oli arviolta 120 asukasta. Kunnan pinta-ala on 20,37 neliökilometriä. == Lähteet == == Aiheesta muualla == Demandolx
FK Alania Vladikavkaz

Alania on jalkapalloseura Vladikavkazin kaupungista, Pohjois-Ossetia-Alanian tasavallasta, Venäjältä. Joukkue pelaa Venäjän korkeimmalla sarjatasolla. ==Historia== Seura perustettiin vuonna 1921 silloisessa Ordžonikidzen kaupungissa (nyk. Vladikavkaz). Vuoteen 1994 asti seuran nimenä oli Spartak ja 1995–1996 sekä 2003–2006 Spartak-Alania. Neuvostoliiton sarjoissa joukkue vietti pääosan ajastaan toiseksi tai kolmanneksi korkeimmalla sarjatasolla. Pääsarjaan se nousi ensi kertaa kaudeksi 1991. Seura lukeutui Venäjän parhaimmistoon 1990-luvulla Valeri Gazzajevin toimittua valmentajana. Moskovan Spartakin hallitsemassa liigassa se saavutti hopeaa vuosina 1992 ja 1996, ja mestaruuden vuonna 1995. Sittemmin Gazzajevin lähdettyä seura vajosi laskusuuntaukseen, joka kulminoitui aluksi putoamiseen pääsarjasta kauden 2005 päätteeksi, ja seuraavana vuonna ammattilaislisenssin menettämiseen. Seura otettiin pitkällisen vatvomisen jälkeen kuitenkin takaisin mukaan ammattilaisliigaan, kakkosdivisioonaan, jälleen Spartak-nimisenä. Kauden päätteeksi seura nousi ykkösdivisioonaan ja muutti nimensä takaisin Alaniaksi. ==Saavutuksia== *Venäjän mestaruus 1995 *Venäjän mestaruus -hopeaa 1992, 1996 *Pohjois-Ossetian mestaruus 1930, 1939, 1940 (kevät), 1948, 1953 *Pohjois- Ossetian cupin voitto 1947, 1949, 1950, 1951, 1959 *Venäjän sosialistisen federatiivisen neuvostotasavallan mestaruus -hopeaa 1966 ja 1983 ==Aiheesta muualla== * Virallinen sivu Alania Alania
Meinander

Meinander on suomalainen suku, jonka jäsenet ovat vaikuttaneet sotilaina ja virkamiehinä sekä kulttuurin ja tieteen alalla. Suku on lähtöisin Ruotsin Strängnäsistä. Kaksi suvun haaraa on aateloitu, mutta kumpikaan ei ole elossa Suomessa.Meinander (1600 - ) – Kansallisbiografia Oulun läänin maaherra Adolf Meinander aateloitiin vuonna 1802 ja introdusoitiin Ruotsin ritarihuoneeseen aatelisena sukuna numero 2178, nimellä Edelsvärd. == Suvun jäseniä == * Johan Wilhelm Meinander (1715–1784), Savon alisen kihlakunnan kruununvouti, lääninsihteeri, maanviljelijä ja sahanomistaja * Karl Fredrik Meinander (1759–1803), Porvoon lukion lehtori, Johan Vilhelm Meinanderin poika * Jacob Meinander (1796–1866), virkamies, Karl Fredrik Meinanderin poika * Otto Anders af Meinander (1798–1865), kenraaliluutnantti * Nicolaus Petrus Meinander (1833–1901), kenraaliluutnantti * Ludvig Meinander (1844–1903), kenraalimajuri * Konni Meinander (1872–1933), taidehistorioitsija * Einar Meinander (1873–1947), rehtori, yliopettaja ja oppikirjojen tekijä * Tor Nils Hilding Meinander (1910–1985), suomalainen tiedemies ja RKP:n poliitikko, Ragnar Meinanderin veli * Ragnar Meinander (1918–1989), hallitusneuvos, Nils Meinanderin veli * Carl Fredrik Valdemar Meinander (1916–2004), Helsingin yliopiston arkeologian professori, Konni Meinanderin poika * Martin Meinander (1940–2004), hyönteistieteilijä, museonjohtaja ja Helsingin apulaiskaupunginjohtaja * Carl Henrik Meinander (s. 1960), Helsingin yliopiston historian professori === Edelsvärdit === * Adolf Edelsvärd (1762–1804), vuoteen 1802 Meinander, Oulun läänin maaherra, Johan Vilhelm Meinanderin poika * Adolf Wilhelm Edelsvärd (1824–1919), ruotsalainen arkkitehti == Lähteet == Luokka:Suomalaiset suvut
Magic Affair

Magic Affair on saksalainen elektronista musiikkia esittävä yhtye. Yhtyeen perusti Mike Staab vuonna 1994. Alun perin yhtye toimi vuosina 1988–1991 nimellä Mysterious Art. Yhtyeen jäsenet Staabin lisäksi olivat Franca Morgano ja chicagolaissyntyinen rapartisti A.K. Swift (oikea nimi Burnell Keith Herring, s. 1973, Chicago). Magic Affairin tunnetuimpia kappaleita ovat muun muassa "Omen III", "In The Middle Of The Night" ja "Fire". ==Diskografia== ===Singlet=== * 1994 "Omen III" * 1994 "Give Me All Your Love" * 1994 "In The Middle Of The Night" * 1994 "Fire" * 1995 "The Rhythm Makes You Wanna Dance" * 1996 "Energy Of Light" * 1996 "World Of Freedom" * 1996 "Bohemian Rhapsody" * 1997 "Break These Chains" * 1997 "Night Of The Raven" * 1998 "Sacrifice" * 1999 "Miracles" * 2003 "Fly Away" * 2008 Stigmata (Of Love) * 2014 Hear The Voices ===Albumit=== * 1994 Omen... The Story Continues * 1996 PhenOMENia ===Remixalbumit=== * 2008 Remixcollection I - 1993-1994 * 2008 Remixcollection II - 1995-1996 * 2008 Remixcollection III - 1996-1998 ==Aiheesta muualla== * Yhtyeen kotisivut Luokka:Saksalaiset eurodanceartistit ja -yhtyeet Luokka:Saksalaiset elektronisen musiikin yhtyeet
Solvytšegodsk

Solvytšegodsk () on kaupunki Arkangelin alueen Kotlasin piirissä Venäjällä. Se sijaitsee Vytšegdajoen pohjoisrannalla 18 kilometriä Kotlasin asemalta kaakkoon. Asukkaita on 2 400 henkeä (vuonna 2009). Soljonoje- eli ”Suolajärven” luona sijainnut asutus mainitaan ensimmäisen kerran 1300-luvulla, myöhemmin sen nimenä oli Usolsk. 1500-luvun alussa Stroganovin kauppiassuku perusti paikalle ensimmäiset suolankeittämöt ja käytti huomattavia summia kaupungin rakentamiseen ja sen kulttuurielämän kehittämiseen. 1600–1800-luvulla Solvytšegodsk oli yksi Venäjän käsityötaiteen keskuksista. 1600-luvun lopussa syntyi omaperäinen emalimaalauskoulukunta. 1700-luvun alussa suolakeittämöjen sulkeminen ja uusien kauppareittien syntyminen lamautti kaupungin talouselämän. 1780-luvulta lähtien se oli Vologdan lääniin kuuluneen kihlakunnan keskus. 1900-luvun alussa kaupunki toimi poliittisena karkotuspaikkana. Talossa, jossa Josif Stalin asui vuosina 1908–1910, on nykyään museo. Solvytšegodsk koostuu etupäässä pienistä puutaloista, joiden yllä kohoavat vanhat kivikirkot. Laivalaiturin vieressä on vuonna 1560 rakennettu Neitsyt Marian ilmestyspäivän kirkko, jonka sisällä on 1600-luvun freskoja ja ns. Stroganovin koulukuntaa edustava ikonostaasi. Kauempana rannasta sijaitsee Marian temppeliintuomisen luostari, jonka kirkko (1689–1693) edustaa tyyliltään moskovalaista barokkia. Sisällä on puuleikkauksin koristeltu seitsemänkerroksinen paikallisten maalareiden ikonostaasi. Kaupungissa toimii sen rikasta käsityö- ja ikonimaalausperinnettä esittelevä museo. Vuonna 1923 perustettu kylpylaitos antaa kivennäisvesiin ja Soljonoje-järven mutaan perustuvia hoitoja. ==Lähteet== * Музей политической ссылки. Сольвычегодск.JPG|Poliittisten karkotusvankien museo, talo jossa Stalin asui 1908–1910 Сольвычегодск. Собор Благовещения.jpg|Neitsyt Marian ilmestyspäivän kirkko (1560). А.Чудинов Перспективный план Сольвычегодска 1793.jpg|Näkymä kaupunkiin 1793 Luokka:Arkangelin alueen kaupungit Luokka:Kotlasin piiri
Lähellä villiä sydäntä

Lähellä villiä sydäntä, alkuteos Perto do coração selvagem, on Clarice Lispectorin esikoisromaani. Se ilmestyi joulukuussa 1943, jolloin Lispector oli 23-vuotias. Lispectorin myöhempien teosten tavoin tätä romaania leimasi hyvin voimakas keskittyminen sisäisiin mielentiloihin. Romaani kertoo nuoren Joana-nimisen naisen sisäisestä maailmasta. Teos aiheutti ilmestyessään valtavan kohun, ja Lispectoria verrattiin Virginia Woolfin. hänen arveltiin saaneen tajunnanvirtatyyliinsä Woolfilta vaikutteita, mutta hän ei kuitenkaan vielä silloin tuntenut tämän tuotantoa. Lispectoria verrattiin myös James Joyceen, mutta tätäkään hän ei tuntenut; kirjan otsikko ja Joycelta lainattu motto olivat Lúcio Cardoson ehdotuksia. Lispector on itse aikoinaan sanonut, että kirjoitti romaanin 17-vuotiaana, mutta sitä ei pidetä uskottavana. Teos sai lokakuussa 1944 vuoden 1943 parhaana esikoisromaanina arvostetun Graça Aranha -palkinnon. Kriitikko ja runoilija Lêdo Ivo luonnehti sitä sanoin, että se on ”merkittävin romaani, minkä nainen on koskaan kirjoittanut portugalin kielellä”Instituto Moreira Salles, Clarice Lispector: Cadernos de Literatura Brasileira, 49.. Toinen kriitikko kirjoitti, että Lispector oli ”siirtänyt sitä painovoiman keskusta, jonka ympärillä brasilialainen romaani on pyörinyt suunnilleen kaksikymmentä vuotta.”Jorge de Lima, "Romances de Mulher", Gazeta de Notícias, 1.11.1944. ”Clarice Lispectorin teos näyttäytyy kirjallisessa maailmassamme vakavimpana yrityksenä introspektiivisen romaanin suuntaan", kirjoitti sãopaulolainen kriitikko Sérgio Milliet. ”Ensimmäistä kertaa brasilialainen kirjailija ohittaa helpon likiarvon tässä kirjallisuutemme lähes neitseellisessä kentässä; ensimmäistä kertaa kirjailija astuu nykyihmisen sielun psykologisten sokkeloiden syvyyksiin.”Sérgio Milliet, Diário Crítico, Vol. 2. Teoksen päähenkilöä Joanaa, valehtelevaa ja varastelevaa orpotyttöä, on sanottu Lispectorin omakuvaksi, joka ei pohjaa tapahtumiin vaan ihmisen sisäiseen elämään, ajatteluun ja ajatusten välisiin hetkiin. Lispector itse on antanut elämästään usein varsin ristiriitaisia tietoja, ja sitä perustellaan juuri tällä hänen tavallaan nostaa sisäinen minä tärkeäksi. Teos koostuu irrallisista hetkistä, joiden kirjo vaihtelee pitkästyneisyydestä valaistumisen hetkiin. James Joyce sanoo noita hetkiä epifanioiksi, elämän olemuksen paljastumisen kokemuksiksi. Teos on kehityskertomus, jossa Joana oppii kielen löytämisen kautta ilmaisemaan pahoina pidettyjä kokemuksiaan. Esikoisteos ilmestyi suomennettuna vasta 2008, kahden myöhemmin ilmestyneen teoksen suomennoksen jälkeen. Suomentaja on Tarja Härkönen, joka on kääntänyt muutkin Lispectorin teokset. Kritiikissä on kehuttu, että "Härkösen suomennos tekee oikeutta oikukkaalle mielelle", mutta toisaalta todettu, että teoksen suomentaminen on ollut ilmeisesti vaikeaa, kun Härkönen loppusanoissa toteaa, että hän on pyrkinyt alkuteosta selkeämpään ja syntaksiltaan ehyempään kieleen. == Katso myös == * Tähden hetki * Água viva, ajatuksen takana == Lähteet == == Aiheesta muualla == * Kirja kustantajan sivustolla * Kirsi Pihan lukupiiri Luokka:Brasilialaiset romaanit Luokka:Vuoden 1943 kirjat
Vlaardingen

Vlaardingen on Alankomaissa, Etelä-Hollannin provinssissa, Nieuwe Waterwegin varrella sijaitseva kunta ja kaupunki. Asukkaita kunnassa on 70 656 (30.6.2008) ja väestötiheys on 2 974 as./km². Kunnan pinta-ala on 26,71 neliökilometriä, josta vettä on 2,95 km². Vlaardingenin pormestari on Tjerk Bruinsma. Kunnan keskuspaikkakunta on samanniminen, kuin kuntakin. Vlaardingenin elinkeinoja ovat muun muassa kalastus, meijeritoiminta sekä kemikaali- (fosfaatti) ja metallurgiatyöt. Vlaardingenin nähtävyyksiä ovat muun muassa Grote Kerk ("Suuri Kirkko") vuodelta 1643, kaupungintalo vuodelta 1650 sekä kalatori vuodelta 1778. Vuonna 1967 valmistunut Benelux-tunneli alkaa Vlaardingenin alueella. Vlaardingenin naapurikunnat ovat Midden-Delfland pohjoisessa, Schiedam idässä, Rotterdam idässä ja etelässä ja Maassluis lännessä. Vlaardingenin ystävyyskunta on tšekkiläinen Moravská Třebová. Vuodesta 1987 on Vlaardingenin Suuressa kirkossa (Grote Kerk) jaettu joka maaliskuun 13. päivä kansainvälinen Geuzen-mitali (Geuzenpenning) henkilölle tai järjestölle, joka on puolustanut tai edistänyt demokratiaa ja vastustanut kaikenmuotoista diktatuuria, syrjintää tai rasismia. Vuonna 2008 mitalin sai presidentti Martti Ahtisaari. == Historia == Vuonna 1018 Vlaardingenin lähistöllä käytiin taistelu, jonka Hollanti voitti. Vlaardingen kehittyi 1900-luvulla yhdeksi Alankomaiden suurimmista merisatamista. Suuren telakan valmistuminen vuonna 1958 läheiselle Rozenburg-saarelle kasvatti Vlaardingenin merkitystä. == Kuuluisia asukkaita == * Bassie en Adriaan, näyttelijä * Edith Bosch, judoka * Wouter Bos, valtiovarainministeri Balkenenden IV. hallituksessa * Wilma van Hofwegen, uimari * Mark Huizinga, olympiakullan judossa voittanut * Karen Mulder, huippumalli * Martijn LeNoble, basisti * Ted van de Parre, maailman vahvin mies vuonna 1992 * Roel Pieper, liikemies * Winston Post, näyttelijä, malli * Remi Poppe, poliitikko * Harald Wapenaar, ammattilaisjalkapalloilija == Lähteet == == Aiheesta muualla == * Virallinen kotisivu * Kunnan kartta Luokka:Alankomaiden kaupungit Luokka:Etelä-Hollannin kunnat
Uglitš

Uglitš () on kaupunki Jaroslavlin alueella Venäjällä. Se sijaitsee Volgan yläjuoksulla 110 kilometriä Jaroslavlista länteen. Kaljazinin asemalta lähtevä sivurata yhdistää sen Moskovan ja Sonkovon väliseen rautatiehen. Kaupunki on Uglitšin piirin keskus. Asukkaita on 37 100 henkeä (vuonna 2005). Uglitš on yksi Venäjän vanhimpia kaupunkeja. Ensimmäisen kerran se mainitaan vuonna 937, Ipatjevin kronikassa vuonna 1148. 1100-luvulla kaupunki kuului Vladimir–Suzdalin ruhtinaskuntaan ja vuonna 1218 siitä tuli itsenäisen ruhtinaskunnan keskus. Mongolivalloittajat hävittivät kaupungin vuonna 1238. Vuonna 1329 se liitettiin Moskovaan, jonka sisällä se muodosti erillisen läänitysruhtinaskunnan. Vuosina 1608–1611 puolalaiset hävittivät kaupunkia. Vuodesta 1777 lähtien se oli Jaroslavlin lääniin kuuluneen kihlakunnan keskus. Neuvostoaikana Uglitšin tunnetuin yritys oli kellotehdas Tšaika. Nykyään siellä on lähinnä kone- ja elintarviketeollisuutta. Kaupungin alueella sijaitsee vuonna 1940 valmistunut Uglitšin vesivoimalaitos. Kaupunki on yksi Moskovaa ympäröivän Kultaisen renkaan historiallisista matkailukohteista. Keskustassa on kreml, joka sijaitsee Volgaan työntyvällä niemellä. Kremlissä on 1400-luvun loppupuolella rakennettu läänitysruhtinaiden palatsi, Kristuksen kirkastumisen katedraali vuodelta 1485, koristeellinen pyhän Demetrioksen kirkko (1683–1692) ja klassistinen kaupunginduuman rakennus (1815). Lähellä sijaitsevassa Aleksein luostarissa on vuonna 1628 rakennettu ainutlaatuinen Neitsyt Marian kuolonuneen nukkumisen kirkko ja sen vieressä Johannes Kastajan kirkko vuodelta 1681. Kaupungin länsiosassa on vuosina 1674–1677 rakennettu Ylösnousemuksen luostarin rakennuskokonaisuus. Volgan rannalla on runsaasti koristeltu Johannes Kastajan syntymän kirkko (1689–1690). Kaupungin keskusta on rakennettu vuonna 1784 laaditun säännöllisen asemakaavan mukaan. Keskustorilla, jolta haarautuu kolme pääkatua, on 1700–1800-lukujen vaihteessa rakennetut kauppahallit sekä Kazanin kirkko vuodelta 1788. Keskustan nähtävyyksiä ovat 1700-luvun lopun kaksikerroksinen puinen asuintalo, klassistiset kauppiastalot ja hallintorakennukset, koristeelliset 1800-luvun puiset asuintalot, 1600-luvun tyyliin rakennettu Korsunin kirkko (1730), Jumalan ilmestymisen juhlan luostari ja sen uusbysanttilainen kirkko (1858), moskovalaista barokkia edustava Smolenskin kirkko (1700) ja klassistinen Feodorin kirkko (1818). Uglitšin museon kokoelmissa on 1500–1600-lukujen ikoneja, 1700–1900-luvun venäläistä maalaustaidetta, 1600–1800-luvun veistoksia sekä käsityötaidetta. ==Lähteet== * ==Aiheesta muualla== * Uglitšin kaupungin sivusto Luokka:Jaroslavlin alueen kaupungit